《舟中览金陵携归古镜一首》
明代·黄省曾

金陵古镜新所将，孤舟览之情内伤。青年欲付逝波去，黄发渐随春草长。

玉颜一代照多少，菱花千古常辉光。箧中留取伴明月，它时访岳载云装。

作者简介：（1490—1540）明苏州府吴县人，字勉之，号五岳。黄鲁曾弟。通《尔雅》。嘉靖十年，以《春秋》魁乡榜，而会试累不第。从王守仁、湛若水游，又学诗于李梦阳，以任达跅弛终其身。有《西洋朝贡典录》、《拟诗外传》、《客问》、《骚苑》、《五岳山人集》等。